Həfsə binti Ömər

Həfsə binti Ömər (; ) — İslam peyğəmbəri Məhəmmədin həyat yoldaşlarından biri, sünni müsəlmanlara görə möminlərin anası.
 Bioqrafiyası 
Həfsə binti Ömər Ömər ibn Xəttabın qızı idi. O, Məhəmmədin peyğəmbərliyinin başlamasından təxminən beş il əvvəl anadan olmuş və atası ilə Məkkədə İslamı qəbul etmişdir. Təqiblərdən qaçan Həfsə əri Hüneys ibn Xuzafə ilə birlikdə əvvəlcə Efiopiyaya, sonra isə Mədinəyə hicrət etmişdir. Hüneys Bədr və Uhud döyüşlərində iştirak etmişdir. Uhud döyüşündə ağır yaralanaraq vəfat etmişdir.

Həfsə dul qaldıqdan sonra atası onu Osman ibn Əffana, sonra isə Əbu Bəkr əs-Siddiqlə evləndirməyə çalışdı. Onların heç birindən razılıq almayan Ömər Məhəmməd peyğəmbərə üz tutur. Peyğəmbər cavabında, özü Həfsə ilə, qızı Ümmü Gülsüm isə Osmanla evlənəcək deyə bildirir. Məhəmməd peyğəmbərlə Həfsə arasında nikah hicrətin 3-cü ilində bağlanılır. Bu zaman Məhəmməd peyğəmbər artıq Aişə və Sevda ilə evli idi.

Həfsə təqvası ilə seçilir. O, çox vaxt Allaha ibadətlə məşğul olmuş, eyni zamanda iradəli xasiyyəti ilə seçilmişdir. Həfsənin rəvayət etdiyi 60-a yaxın hədis məlumdur. Xəlifə Əbu Bəkrin dövründə toplanmış və sonra xəlifə Osmanın xahişi ilə ona təhvil verilmiş və çoxaldılmış Quranın ilk nüsxəsini də özündə saxlamışdır. Həfsə 60 yaşında Mədinədə vəfat edir.

 İstinadlar 

Kateqoriya:Ravilər
Kateqoriya:Səhabələr